Oikea ajankohta syyslannoitukselle on loppukesällä elokuun aikana. Mansikalle ja marjakasveille se on hyvä antaa heti sadonkorjuun jälkeen, jolloin ne alkavat muodostaa seuraavan vuoden kukka-aiheita ja lisäravinteet ovat tarpeen. Kullekin kasville sopivan annostelumäärän löydät syyslannoitesäkin kyljestä. Syyslannoitus on tehtävä ennen syyskuun puoliväliä.Liian myöhään annettuna se on ajan ja rahan tuhlausta. Kasvi joka on jo pudottanut osan tai kaikki lehtensä, ei pysty enää ravinteita hyödyntämään, koska juuristosta ravinteita latvaan kuljettava nestevirtaus on jo päättynyt.